Koparsku sezonu njejsu jenož profijojo zahajili, ale nětko tež amaterojo. Napjate prašenje do hrajneje doby stajnje rěka, štó je mustwo wopušćił a štó so přidružił. Jurij Bjeńš podawa tule mały přehlad hladajo na naše serbske koparske mustwa.
Sportowa jednotka Njebjelčicy njeje dotal žanoho noweho koparja witała. William Plaettner pak je mustwo wopušćił a do Němskich Pazlic šoł.
Prěnje mustwo Chróšćanskeje SJ so wjeseli, zo je so Michał Młynk zaso wróćił. Wón hraješe naposledk w Rakecach. Tež trójka z Biskopic je so Chróšćanam přizamknyła. Franciskus Wornar a Ludwig Wiedemann z młodźiny A a Alwin Mützner z druheho mustwa. Ze swójskeje młodźiny A dóstanjetaj Florian Kreuz a Paul Krawc šansu, so do teama muži zarjadować. Clemens Handrik je so z Radworja nawróćił, hraje pak najprjedy raz pola młodźiny A.
bos_Latn szl_Latn szl_Latn